b'\n_START_ARTICLE_\nHeidi Kyr\xc3\xb6\n_START_PARAGRAPH_\nHeidi Johanna Kyr\xc3\xb6 (s. 8. tammikuuta 1978 Kemi) on laulaja, viihdeartisti ja radiojuontaja. Kyr\xc3\xb6n ura l\xc3\xa4hti nousukiitoon, kun h\xc3\xa4n sijoittui toiseksi 15-vuotiaana Sein\xc3\xa4joen Tangomarkkinoilla vuonna 1993. _NEWLINE_Kyr\xc3\xb6 toimii konserttien ja erilaisten kokoonpanojen solistina pop-, rock- ja bilekeikoilla. H\xc3\xa4n esiintyy akustisesti kitaristin tai pianistin kanssa duona tai 10-miehisen orkesterin kanssa. H\xc3\xa4n on ty\xc3\xb6skennellyt erilaisissa tapahtumissa kuten YK:n tilaisuuksissa.  Kyr\xc3\xb6 on tuttu dubbauksista, sill\xc3\xa4 h\xc3\xa4n on esiintynyt \xc3\xa4\xc3\xa4nin\xc3\xa4yttelij\xc3\xa4n\xc3\xa4 esimerkiksi Walt Disney -elokuvissa. H\xc3\xa4n on my\xc3\xb6s toiminut musikaalit\xc3\xa4hten\xc3\xa4 eri produktioissa ja lukenut per\xc3\xa4pohjolan murteella \xc3\xa4\xc3\xa4nikirjoja._NEWLINE_Heidi Kyr\xc3\xb6ll\xc3\xa4 on oma laulustudio, jossa opetetaan kevyen musiikin laulamista harrastajille, rock-muusikoille ja n\xc3\xa4yttelij\xc3\xb6ille. Kyr\xc3\xb6 on naimisissa ja asuu nykyisin H\xc3\xa4meenlinnassa. H\xc3\xa4nell\xc3\xa4 on yksi lapsi._NEWLINE_Vuonna 2012 Kyr\xc3\xb6 osallistui Energiaperhe-kilpailuun._NEWLINE_Vuonna 2017 Kyr\xc3\xb6 aloitti Radio Suomen H\xc3\xa4meenlinnan aamujuontajana._NEWLINE_Vuonna 2018 Kyr\xc3\xb6 toimii Sein\xc3\xa4joen Tangomarkkinoiden tuomarina._NEWLINE_Vuonna 2019 Heidi Kyr\xc3\xb6 oli yksi MTV:n T\xc3\xa4hdet, t\xc3\xa4hdet -ohjelman kilpailijoista. H\xc3\xa4n p\xc3\xa4\xc3\xa4si loppusuoralle ja sijoittui kisassa nelj\xc3\xa4nneksi.'